TPBI หงอย กำไร Q2/60 ลดลง 60.71% มาที่ 33.59 ลบ. หลังคำสั่งซื้อถุงพลาสติกหูหิ้วลดลง
TPBI หงอย กำไร Q2/60 ลดลง 60.71% มาที่ 33.59 ลบ. จากปีก่อนมีกำไร 85.50 ลบ. หลังคำสั่งซื้อถุงพลาสติกหูหิ้วลดลง ขณะที่งวด 6 เดือนแรกกำไรลดลง 51.76% มาที่ 86.80 ลบ. จากปีก่อนมีกำไร 179.92 ลบ.
15 ส.ค. 2560

บริษัท ทีพีบีไอ จำกัด (มหาชน) หรือ TPBI รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

ในไตรมาส 2/2560 ความสามารถในการทำกำไรของบริษัทมีการปรับลดลง เนื่องจากคำสั่งซื้อถุงพลาสติก หูหิ้วของลูกค้าที่อ่อนตัวลงซึ่ง ทำให้ต้นทุนในการผลิตของบริษัทในสินค้ากลุ่ม General Packaging ปรับตัวสูงขึ้น โดยการอ่อนตัวของคำสั่งซื้อเกิดจากปัจจัยสำคัญ คือ การลดการสั่งซื้อของลูกค้าต่างประเทศ เนื่องจากการอ่อนค่าของเงินสกุลหลักๆของโลก ประกอบกับ การที่หลายประเทศได้ออกมาตราการลดการใช้บรรจุภัณฑ์พลาสติกประเภทหูหิ้ว นอกจากนี้ บริษัทยังมีการลดกำลังการผลิตบางส่วนเพื่อนำเครื่องจักรและพื้นที่การผลิตไปทำการทรานฟอร์เมชั่นธุรกิจ รับเทรนด์การเปลี่ยนแปลงของอุตสาหกรรมบรรจุภัณฑ์พลาสติกในตลาดโลก